Carme Forcadell
**Carme Forcadell i Lluís** (s. 1955 Xerta) on katalonialainen poliitikko. Hän toimi Katalonian alueparlamentin puhemiehenä vuosina 2015–2017, jolloin Carles Puigdemontin johtama hallitus valmisteli ja järjesti kansanäänestyksen Katalonian itsenäistymisestä. Espanja aloitti Forcadellia vastaan oikeusprosessin jo ennen kansanäänestyksen järjestämistä, koska hän oli puhemiehenä sallinut parlamentissa keskustelun mahdollisesta itsenäistymisestä*lähde?* Hän puolusti menettelyään vedoten sananvapauteen ja haki asialle kansainvälistä näkyvyyttä muun muassa kirjoittamalla tilanteesta New York Timesiin tammikuussa 2017.

Kansanäänestyksen ja sitä seuranneen itsenäisyysjulistuksen jälkeen Espanja nosti Katalonian hallituksen ministereitä, parlamentin puhemiehistöä ja eräitä muita avainpoliitikkoja vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan.  Espanjan korkein oikeus käsitteli parlamentin puhemiehistön syytteitä 9. marraskuuta 2017 ja määräsi Forcadellin maksamaan jopa 150 000 euron takuut vastineeksi siitä, ettei hän joutuisi tutkintavankeuteen.*lähde?* Forcadell vietti yhden yön vankilassa, mutta vapautui seuraavana päivänä maksettuaan takuut.*lähde?* Oikeus ei hyväksynyt, että Forcadell olisi maksanut takuut jo samana päivänä, jona ne määrättiin ja parlamentin puhemiehistön kolmas sihteeri Joan Josep Nuet arveli, että Forcadell pyrittiin näin saamaan tarkoituksella edes hetkeksi vankilaan. Neljälle muulle puhemiehistön jäsenelle (Anna Simó, Lluís Corominas, Lluís Guinó ja Ramona Barrufet) määrättiin 25 000 euron takuut, ja syytetyistä vain Nuet päästettiin tutkinnan ajaksi vapaaksi ilman rajoituksia.*lähde?*

Uusissa Katalonian parlamenttivaaleissa 21. joulukuuta 2017 Forcadell valittiin Katalonian parlamenttiin Katalonian tasavaltalaisen vasemmiston listalta, mutta hän ilmoitti 22. maaliskuuta 2018 yhdessä Dolors Bassan ja Marta Roviran kanssa luopuvansa kansanedustajan paikastaan, jottei heidän mahdollinen uusi vangitsemisensa heikentäisi parlamentin toimintakykyä. Seuraavana päivänä eli 23. maaliskuuta 2018 Forcadell vangittiinkiin siis jo toistamiseen samaan aikaan Bassan, Jordi Turullin, Raül Romevan ja Josep Rullin kanssa heidän tehdessä näin vankilassa seuraa Oriol Junquerasille, Joaquim Fornille, Jordi Sànchezille ja Jordi Cuixartille, jotka olivat olleet yhtäjaksoisesti vangittuna jo loppuvuodesta 2017 lähtien. Rovira, joka oli niin ikään kutsuttu samana päivänä oikeuden kuultavaksi, ei puolestaan ilmestynyt oikeuteen, vaan ilmoitti lähteneensä maanpakoon Sveitsiin.

Lähteet
-------

1. ↑  Forcadell, al TSJC: «Si al carrer es pot parlar d'independència, per què no n'han de parlar els diputats?» *www.naciodigital.cat*. Viitattu 5.11.2021. (katalaaniksi)
2. ↑  Carme Forcadell: Opinion | Defending Freedom in Catalonia *The New York Times*.  30.1.2017. Viitattu 5.11.2021. (englanniksi)
3. ↑  Katalonian aluejohtaja on saamassa syytteen kapinasta *Yle Uutiset*.  27.10.2017. Viitattu 5.11.2021.
4. 1 2  Anna Mascaró / Albert Solé: Per quins delictes processa el Suprem els 25 dirigents sobiranistes? *Ara.cat*.  24.3.2018. Viitattu 5.11.2021. (katalaaniksi)
5. ↑  ATENCIÓ: Carme Forcadell assegura que «hi ha esperança» de cara al judici del procés *Tarragona Digital*. Viitattu 11.12.2018. (katalaaniksi)
6. ↑  Els nous àudios de les declaracions dels presos que acaben de sortir a la llum *CatalunyaDiari.cat*. Viitattu 11.12.2018. (katalaaniksi)
7. ↑  El matí de Catalunya Ràdio - Joan Josep Nuet: "El primer que ens va dir el jutge: 'Tranquils, això és el Suprem, no l'Audiència'" *CCMA*. Viitattu 5.11.2021. (katalaaniksi)
8. ↑  El jutge del Suprem ordena per a Forcadell presó sota fiança de 150.000 euros *CCMA*.  9.11.2017. Viitattu 5.11.2021. (katalaaniksi)
9. ↑  Guifré Jordan: Spain's Supreme Court sends Catalan Parliament president to prison with a €150,000 bail *catalannews.com*. Viitattu 5.11.2021. (englanniksi)
10. ↑  Núria Orriols, Aleix Moldes: Rovira, Forcadell i Bassa renuncien a l'escó abans de comparèixer davant el Suprem *Ara.cat*.  22.3.2018. Viitattu 5.11.2021. (katalaaniksi)
11. ↑  Mariona Ferrer I. Fornells, Dani Sánchez Ugart, Júlia Manresa: Llarena envia Turull, Forcadell, Romeva, Rull i Bassa a la presó *Ara.cat*.  23.3.2018. Viitattu 5.11.2021. (katalaaniksi)
12. ↑  Mariona Ferrer I. Fornells: L’ofensiva de Llarena deixa cinc presos polítics més i Rovira a l’exili *Ara.cat*.  24.3.2018. Viitattu 5.11.2021. (katalaaniksi)
13. ↑  Marta Rovira: "No podia arriscar-me a estar entre vint i trenta anys a la presó per delictes que no vaig cometre" *Ara.cat*.  12.4.2018. Viitattu 5.11.2021. (katalaaniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Katalonia
* Saksa
* Yhdysvallat

 |

 |